Ահա այստեղ է, որ ադրբեջանական ԱԳՆ խոսնակի արձագանքը ունի ուշագրավ տողատակ: Նա, փաստորեն, հայտարարում է, որ Հայաստանի քայլը ռազմական արկածախնդրություն է: Իհարկե, սա ադրբեջանական քարոզչական քաղաքականության սպասելի դրսևորում է, սակայն տողատակում այն ունի հետաքրքիր երանգներ: Բաքուն վերջին շաբաթներին ու ամիսներին բացահայտորեն ավելացրել է ռազմական հռետորաբանությունն ու ցուցադրությունները, ուժային կուտակումները և շարժը սահմանին, այդ թվում՝ Նախիջևանի: Միևնույն ժամանակ, ակնառու է, որ Բաքվի այդ քայլը չարժանանալով Մինսկի խմբի համանախագահների հստակ դատապարտմանը՝ այդուհանդերձ չի արժանանում նրանց հավանությանը: Այլապես Ադրբեջանը ստիպված չէր լինի վարձկան ռուսաստանցի պատգամավորների և փորձագետների «ֆոտոսեսիա» կազմակերպել Լելե Թեփեի ստորոտին: Ադրբեջանին առավել քան աղմկոտ պատասխան էր Թեհրանի պատասխանը, որը հունիսի 26-ին Բաքվում ռազմական շքերթ էր գործուղել ոչ թե իր պաշտպանության, այլ մշակույթի նախարարին: